INSTRUKS FOR BRUK AV KOLLOKVIEROMMENE OLDFRUEKONTORET OG BIBLIONETTE

*Om Oldfruekontoret og Biblionette*

1. Oldfruekontoret ligger i første etasje under 700-gangen. Biblionette befinner seg mellom Billa og Romerbadet

*Formål og bruk av rommene*

1. Bruk av Oldfruekontoret og Biblionette er forbeholdt studiearbeid, kollokviegrupper og møtevirksomhet.
2. Ved bruk og reservasjon av Oldfruekontoret/Biblionette utenfor eksamenstiden skal beboere feste en lapp med navn på brukere og tidspunkt for reservasjon på døren. I eksamenstiden, derimot, skal beboere føre opp navnet sitt på reservasjonslisten på døren. Eksamenstiden er her definert som fra primo november til juleferien, og fra primo mai til sommerferien.
3. Det er anledning å bruke Oldfruekontoret/Biblionette for selvstendig arbeid, men man plikter å vike dersom en gruppe ønsker å bruke rommene
4. Det er ikke tillatt å benytte rommene til andre formål enn det som nevnes i pkt. 2, ved mindre det foreligger spesiell tillatelse fra Administrasjonen.

*Orden*

1. Enhver som bruker Oldfruekontoret/Biblionette plikter å levere fra seg et ryddig og rent rom.
2. Beboeren skal ikke oppbevare gjenstander eller studiemateriell på Oldfruekontoret/ utover den tiden beboeren benytter seg av rommene.
3. Vakthavende i Kollegiet sjekker at rommet er ryddet hver kveld. Bibliotekaren har ansvar for å holde Biblionette i orden.

*Tilgjengelighet*

1. Reservasjonsliste for Oldfruekontoret blir hengt opp hver søndag kveld i eksamenstiden av vakthavende i Kollegiet. Reservasjonsliste for Biblionette blir hengt opp av vaske-og biblionettelisteoppman.
2. Administrasjonen kan fritt reservere og benytte Oldfruekontoret, så fremt det ikke allerede er reservert.
3. Dersom beboere bryter forutsetningene for bruk av rommet, slik de er beskrevet i denne instruks, vil Administrasjonen trekke tilbake sitt samtykke om bruk av Oldfruekontoret som åpent kollokvierom.
4. Administrasjonen overtar bruk av Oldfruekontoret f.o.m. 08.juni t.o.m. utgangen av august hvert år. Alle gjenstander skal være ryddet før dette.

Vedtatt av Kollegiet 29.03.2012

Endret og vedtatt av Kollegiet 06.05.13

Endret og vedtatt av Kollegiet 07.11.16

Endret og vedtatt av Kollegiet 04.04.18